stanford-oval/wikipedia huggingface dataset:
เอ็ด ชีแรน
ชีวิตช่วงแรก

ชีแรนเกิดในแฮลิแฟกซ์ เวสต์ยอร์กเชอร์ และเคยอาศัยในเฮบเดนบริดจ์ เมืองค้าขายในคอลเดอร์เดล ประเทศอังกฤษ ครอบครัวของเขาย้ายไปแฟรมลิงแฮมในซัฟฟอล์กเมื่อครั้งเขาเป็นเด็ก เขามีพี่ชายชื่อแมตธิว เกิดวันที่ 17 มีนาคม ค.ศ. 1989 แมตธิวศึกษาดนตรีที่มหาวิทยาลัยและปัจจุบันเป็นนักประพันธ์เพลงคลาสสิก บิดามารดาของเขาคือ จอห์น และอิโมเกน เกิดที่ลอนดอน ปู่และย่าของเขาเป็นชาวไอริช ชีแรนกล่าวว่า บิดาของเขาเติบโตในครอบครัวคาทอลิก "ขนาดใหญ่มาก" ปู่ของเขา บิล เป็นโปรเตสแตนต์ และภรรยาของเขา แอน เป็นคาทอลิก บิลและแอนเกษียณในโกรีย์ เทศมณฑลเวกซ์ฟอร์ด
จอห์นเป็นภัณฑารักษ์ดูแลพิพิธภัณฑ์ศิลปะและอาจารย์สอนศิลปะ และอิโมเกนเป็นอดีตนักประชาสัมพันธ์ที่ผันตัวมาเป็นนักออกแบบอัญมณี บิดามารดาของเขาดำเนินกิจการชื่อ ชีแรนล็อก ที่ปรึกษาด้านศิลปะอิสระ ตั้งแต่ปี ค.ศ. 1990-2010 งานของเขาทำให้พวกเขาต้องไปลอนดอน และใช้เวลาสุดสัปดาห์เดินทางกับบุตร และเล่นดนตรีไปด้วย ความทรงจำวัยเด็กของชีแรนคือการได้ฟังเพลงของบ็อบ ดิลลัน และอีริก แคลปตัน ชีแรนกล่าวว่า อัลบั้มแรกที่เขารู้จักคืออัลบั้ม ไอริชฮาร์ตบีต ของแวน มอร์ริสัน ในวัยเด็ก จอห์นพาเขาไปคอนเสิร์ตหลายครั้งจนเป็นแรงบันดาลใจให้เขาสร้างสรรค์งานดนตรี คอนเสิร์ตดังกล่าวรวมถึงชมอีริก แคลปตันที่โรยัลอัลเบิร์ตฮอลล์ พอล แม็กคาร์ตนีย์ที่เบอร์มิงแฮม และบ็อบ ดิลลัน
ชีแรนเคยร้องเพลงในคณะประสานเสียงในโบสถ์แถวบ้านตั้งแต่อายุ 4 ปี หัดเล่นกีตาร์ตั้งแต่อายุน้อย และเริ่มแต่งเพลงขณะเรียนที่โทมัสมิลส์ไฮสกูลในแฟรมลิงแฮม เมื่อเขาอายุ 11 ปี เขาไปชมการแสดงของเดเมียน ไรซ์ กับบิดาในประเทศไอร์แลนด์ นอกจากไรซ์แล้ว เขายังยกให้เดอะบีเทิลส์ ดิลลัน นิซลอพี และเอ็มมิเน็ม เป็นอิทธิพลทางดนตรีที่ใหญ่ที่สุดของเขาด้วย เขาเป็นผู้อุดหนุนโรงละครยูทมิวสิกเธียเตอร์ยูเค และแอกเซสทูมิวสิก ที่เขาเรียนวิชาพัฒนาศิลปิน เขาได้รับคัดเลือกในองค์กรเนชันแนลยูทเธียเตอร์ในลอนดอนตั้งแต่ยังเป็นวัยรุ่น
สตูดิโออัลบั้ม

+ (2011)
× (2014)
÷ (2017)
นัมเบอร์ 6 คอลลาบอเรชันส์โพรเจกต์ (2019)
= (2021)
− (2023)
ออทัมน์แวริเอชันส์ (2023)
ทัวร์คอนเสิร์ต

+ ทัวร์ (2011–2013)
× ทัวร์ (2014–2015)
÷ ทัวร์ (2017–2019)
+–=÷x ทัวร์ (2022–2024)
- ทัวร์ (2023)
เอ็ดเวิร์ด วินด์เซอร์ ลอร์ดดาวน์แพทริก

| เอ็ดเวิร์ด วินด์เซอร์ ลอร์ดแห่งดาวน์แพทริก |
| --- | --- |
เอ็ดเวิร์ด เอ็ดมุนต์ แม็กซิมิเลียน จอร์จ วินด์เซอร์

เกิด:  (1988-12-02) 2 ธันวาคม ค.ศ. 1988 (36 ปี) โรงพยาบาลเซนต์แมรี กรุงลอนดอน ประเทศอังกฤษ
บิดามารดา: จอร์จ วินด์เซอร์ เอิร์ลแห่งเซนต์แอนดรูว์ (บิดา) ซิลเวนา โทมาเซลลี (มารดา)
เอ็ดเวิร์ด วินด์เซอร์ ลอร์ดแห่งดาวน์แพทริก (อังกฤษ: Edward Windsor, Lord Downpatrick) เกิดเมื่อวันที่ 2 ธันวาคม ค.ศ. 1988 เป็นโอรสคนใหญ่ใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เอ็ดเวิร์ดเติบโตมาในเคมบริดจ์ เขามีพระมารดาทูลหัวคือ ไดอานา เจ้าหญิงแห่งเวลส์ เขามีความสนิทกับ เจ้าหญิงเบียทริซแห่งยอร์ก เนื่องจากอายุรุ่นราวคราวเดียวกัน น้องสาวของเขาทั้ง 2 คนคือ เลดีมารีนา วินด์เซอร์ และ เลดีอาเมเลีย วินด์เซอร์ เป็นนางแบบมืออาชีพในวงการนางแบบสหราชอาณาจักร ด้านการศึกษาเขาเรียนเกี่ยวกับภาษาฝรั่งเศสและเยอรมัน และได้เป็นทหารหลังจบจากมหาวิทยาลัย แต่ก็ไม่ได้เต็มที่กับกิจการทหารมากนัก เนื่องจากเขาบาดเจ็บจากการเล่นรักบี้ ปัจจุบันเขาได้คิคค้นแบรด์เสื้อผ้าเกี่ยวกับการเดินป่าเป็นของตัวเอง
สิทธิในการสืบราชสันตติวงศ์

จอร์จ วินด์เซอร์ เอิร์ลแห่งเซนต์แอนดรูว์ บิดาของเขา เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเขาก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเขามิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเขาได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013 (Succession to the Crown Act 2013) ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวของเขา และ เลดีมารีนา วินด์เซอร์ ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
เอ็ดเวิร์ดแห่งมิดเดิลแฮม เจ้าชายแห่งเวลส์

เอ็ดเวิร์ดแห่งมิดเดิลแฮม (อังกฤษ: Edward of Middleham, Prince of Wales; ธันวาคม ค.ศ. 1473 – 9 เมษายน ค.ศ. 1484) ทรงเป็นเจ้าชายแห่งเวลส์ เอิร์ลแห่งเชสเตอร์ ดยุกแห่งคอร์นวอลล์ และเอิร์ลแห่งซอลส์บรี เป็นพระราชโอรสและรัชทายาทพระองค์เดียวในพระเจ้าริชาร์ดที่ 3 แห่งอังกฤษ กับสมเด็จพระราชินีแอนน์ เนวิลล์ สิ้นพระชนม์ตั้งแต่พระชนมายุ 10 ปี
เอ็ดเวิร์ดประสูติในเดือนธันวาคม ค.ศ. 1473 (ปีประสูติยังเป็นที่ขัดแย้ง) ที่ปราสาทมิดเดิลแฮม ปราการที่มั่นใกล้กับยอร์ก ซึ่งต่อมากลายเป็นที่ประทับหลักของพระเจ้าริชาร์ดที่ 3 แห่งอังกฤษ ทางตอนเหนือของอังกฤษ โดยตลอดพระชนม์ชีพทรงประทับอยู่แต่ที่มิดเดิลแฮม เนื่องจากมีพระพลานามัยที่ไม่แข็งแรง
ใน ค.ศ. 1478 เอ็ดเวิร์ดได้รับพระราชทานบรรดาศักดิ์เป็นเอิร์ลแห่งซอลส์บรี ซึ่งเป็นบรรดาศักดิ์เก่าของจอร์จ แพลนแทเจเนต ดยุกที่ 1 แห่งแคลเรนซ์ ต่อมาเมื่อวันที่ 26 มิถุนายน ค.ศ. 1483 พระราชบิดาได้เสวยราชย์เป็นพระมหากษัตริย์แห่งอังกฤษ จากการจับกุมและปลงพระชนม์พระเจ้าเอ็ดเวิร์ดที่ 5 ซึ่งเป็นหลานแท้ ๆ ภายหลังจากพระราชพิธีบรมราชาภิเษก เอ็ดเวิร์ดได้รับพระราชทานบรรดาศักดิ์เป็นเจ้าชายแห่งเวลส์และเอิร์ลแห่งเชสเตอร์เมื่อวันที่ 8 กันยายน ค.ศ. 1483
เอ็กเบิร์ต กษัตริย์แห่งเวสเซ็กซ์

| เอ็กเบิร์ต |
| --- | --- |
ภาพวาดของเอ็กเบิร์ตจากพงศาวดารวงศ์วานของกษัตริย์อังกฤษ  ปลายศตวรรษที่ 13 ต้นฉบับอยู่ที่หอสมุดแห่งชาติของอังกฤษ
กษัตริย์แห่งเวสเซ็กซ์
ครองราชย์: ค.ศ.802 – 839
ก่อนหน้า: บอร์นธริค
ถัดไป: เอเธลวูล์ฟ
กษัตริย์แห่งเคนต์
ครองราชย์: ค.ศ.825 – 839
ก่อนหน้า: บาลด์เร็ด
ถัดไป: เอเธลวูล์ฟ

ประสูติ: ราวค.ศ.770-780
สวรรคต: ค.ศ.839 (อายุ 69-79 ปี)
ฝังพระศพ: วินเชสเตอร์
ชายา: เร็ดเบลก้าแห่งฟรานเซีย
พระราชบุตร: เอเธล์วูลฟ์ กษัตริย์แห่งเวสเซ็กซ์
ราชวงศ์: เวสเซ็กซ์
พระราชบิดา: เอลมุนด์แห่งเคนต์
เอ็กเบิร์ต (อังกฤษ: Egbert, อังกฤษเก่า: Ecgberht) เป็นปฐมกษัตริย์แห่งอังกฤษ รัชสมัยของพระองค์เริ่มต้นขึ้นในคริสต์ศตวรรษที่ 9 ซึ่งในยุคนั้นอังกฤษเป็นดินแดนที่ประกอบด้วยราชอาณาจักรเล็กๆ จำนวนมากมายและกำลังถูกชาวนอร์สโจมตี พระองค์เป็นกษัตริย์คนแรกที่รวมราชอาณาจักรเล็กๆ เหล่านั้นเข้าด้วยกันทำให้ได้รับการขนานนามว่า "เบร็ตวัลดา (bretwalda)" หรือ "ผู้ปกครองในวงกว้าง" ของดินแดนแองโกล-แซกซัน
พระองค์มีเชื้อสายของกษัตริย์แองโกล-แซกซันและปกครองเวสเซ็กซ์มาก่อนตั้งแต่ช่วงปี ค.ศ. 802 ซึ่งพระองค์ได้ประกาศตัวเป็นกษัตริย์ของชาวเวสเซ็กซ์ (หรือชาวแซกซันตะวันตก) ในปี ค.ศ. 827 พระองค์พิชิตเมอร์เซีย, นอร์ธัมเบรีย, เคนต์, ซัสเซ็กซ์, เซอร์รีย์ และเวลส์ ดินแดนทั้งหมดของพระองค์ถูกรวมเข้าด้วยกันเป็นอาณาเขตของอังกฤษทั้งหมด ต่อมาพระองค์ได้ทำสงครามกับผู้รุกรานชาวไวกิงแต่ไม่ประสบความสำเร็จในการขับไล่ผู้รุกรานออกไปอย่างถาวร
วัยเยาว์และการขึ้นมาเรืองอำนาจ

เอ็กเบิร์ตน่าจะประสูติในเคนต์ในราวปี ค.ศ. 771 ถึง ค.ศ. 775 ตามพงศาวดารแองโกล-แซกซันทรงเป็นพระโอรสของพระเจ้าอีล์มันด์แห่งเคนต์ "ผู้ปกครองราชอาณาจักรในระยะเวลาสั้นๆ ในช่วงปี ค.ศ. 784 ถึง ค.ศ. 785" ทว่านักวิชาการยุคใหม่แย้งว่าพระองค์น่าจะชาวเวสเซ็กซ์มากกว่าชาวเคนต์ พงศาวดารแองโกล-แซกซันได้ไล่สายตระกูลและอ้างว่าบรรพบุรุษของพระองค์คือพระเจ้าเซอร์ดิก ปฐมกษัตริย์ผู้ก่อตั้งราชอาณาจักรเวสเซ็กซ์ (ครองราชย์ ค.ศ. 519 – 540) ทว่าพงศาวลีวิทยาในยุคต่อมาสันนิษฐานว่าพงศาวดารฉบับนี้น่าจะเขียนขึ้นตามคำกล่าวอ้างของพระเจ้าเอ็กเบิร์ตที่ต้องการสร้างอำนาจให้กับการเป็นกษัตริย์ของตนเองจึงเชื่อถือไม่ได้
หากเอ็กเบิร์ตเป็นชาวเคนต์ พระองค์น่าจะเติบโตในยุคที่เมอร์เซียกำลังครองความเป็นใหญ่เหนือราชอาณาจักรและได้ตั้งอนุกษัตริย์ขึ้นมาปกครองเคนต์โดยมีเมอร์เซียชักใยอยู่เบื้องหลัง ในปี ค.ศ. 786 พระเจ้าซีนวูล์ฟแห่งเวสเซ็กซ์เสด็จสวรรคต เบออร์ทริก ขุนนางเวสเซ็กซ์ได้อ้างสิทธิ์ในบัลลังก์โดยมีเอ็กเบิร์ตเป็นผู้ท้าชิงตำแหน่ง (จึงทำให้มีคนแย้งว่าพระองค์น่าจะเป็นชาวเวสเซ็กซ์) พระเจ้าออฟฟาแห่งเมอร์เซียให้การหนุนหลังเบออร์ทริกและได้ผนึกข้อตกลงกับเวสเซ็กซ์ด้วยการให้อีดเบอร์ พระราชธิดาของพระองค์สมรสกับพระเจ้าเบออร์ทริก เอ็กเบิร์ตถูกขับไล่ออกจากดินแดนและหนีไปราชอาณาจักรแฟรงก์
ในตอนนั้นราชอาณาจักรแฟรงก์รวมตัวกันเป็นจักรวรรดิที่เป็นหนึ่งเดียวภายใต้การปกครองของจักรพรรดิชาร์เลอมาญ จักรพรรดิได้ให้การคุ้มครองเอ็กเบิร์ต พระเจ้าออฟฟาสวรรคตในปี ค.ศ. 796 และเมื่อพระเจ้าเบออร์ทริกสวรรคตในปี ค.ศ. 802 เอ็กเบิร์ตได้เดินทางกลับบ้านเกิดเมืองนอนเพื่อสืบทอดตำแหน่งต่อ แม้ผู้ปกครองของเมอร์เซีย ดินแดนเพื่อนบ้านจะพยายามขัดขวางไม่ให้พระองค์ได้ขึ้นครองบัลลังก์ แต่จักรพรรดิชาร์เลอมาญน่าจะหนุนหลังเอ็กเบิร์ตจนทำให้พระองค์ได้ขึ้นเป็นกษัตริย์แห่งเวสเซ็กซ์
ในช่วงเอ็กเบิร์ตอยู่ในราชอาณาจักรแฟรงก์ มีบันทึกว่าพระองค์ได้สมรสกับเจ้าหญิงชาวแฟรงก์นามว่าเรดเบอร์กาที่เชื่อกันว่าเป็นพี่น้องของจักรพรรดิชาร์เลอมาญ ทั้งคู่มีบุตรด้วยกันสามคน เป็นบุตรชาย 2 คนและบุตรสาว 1 คน
การรวบรวมอังกฤษ

20 ปีแรกของการครองราชย์ของพระเจ้าเอ็กเบิร์ตแทบไม่มีข้อมูลบันทึกไว้ พระองค์น่าจะประกาศเอกราชให้เวสเซ็กซ์ได้ (ก่อนหน้านี้เวสเซ็กซ์อยู่ภายใต้การปกครองของเมอร์เซีย) ในปี ค.ศ. 815 พระเจ้าเอ็กเบิร์ตไปนำทัพไปพิชิตแคว้นดุมโนเนีย (ปัจจุบันคือคอร์นวอลล์) ดินแดนของชาวเคลต์และชาวบริตันที่ตั้งอยู่บนพรมแดนทางตะวันตก ในปี ค.ศ. 821 พระเจ้าเซนวูล์ฟแห่งเมอร์เซียสวรรคต พระเจ้าเซออล์วูล์ฟที่ 1 พระอนุชาของพระองค์ได้ขึ้นสืบทอดตำแหน่งต่อแต่ถูกเบออร์นวูล์ฟ ขุนนางเมอร์เซียปลดออกจากตำแหน่ง ขณะเดียวกันกองทัพของพระเจ้าเอ็กเบิร์ตได้รับชัยชนะที่สมรภูมิเอลแลนดุน ชัยชนะครั้งนี้ทำให้เมอร์เซียเสื่อมความยิ่งใหญ่
พงศาวดารกล่าวว่าในปี ค.ศ. 825 พระเจ้าเอ็กเบิร์ดได้ส่งเอเธล์วูล์ฟ พระราชโอรสไปเคนต์ซึ่งเป็นดินแดนในปกครองของเมอร์เซีย เพื่อถอดพระเจ้าบอลด์เร็ด อนุกษัตริย์แห่งเคนต์ที่อยู่ภายใต้กษัตริย์แห่งเมอร์เซียออกจากตำแหน่ง หลังพระเจ้าบอลด์เร็ดหนีไป พระเจ้าเอ็กเบิร์ตได้อ้างตนปกครองเคนต์ในฐานะเจ้าเหนือหัวและตั้งเอเธล์วูล์ฟเป็นอนุกษัตริย์แห่งเคนต์ ต่อมาทั้งเอสเซ็กซ์, ซัสเซ็กซ์ และเซอร์รีย์ต่างตกอยู่ภายใต้การปกครองของพระองค์เช่นกัน เอเธล์วูล์ฟถูกตั้งเป็นอนุกษัตริย์ปกครองดินแดนทั้งสามเช่นเดียวกับเคนต์
พระเจ้าเอ็กเบิร์ตเดินหน้าขยายอาณาจักรต่อไปโดยแย่งชิงดินแดนมาจากเมอร์เซีย ชาวอีสต์แองเกลีย (หรือชาวแองเกิลตะวันออก) ได้ก่อกบฏต่อพระเจ้าเบออร์นวูล์ฟแห่งเมอร์เซียที่พยายามจะกลับมาเป็นเจ้าเหนือหัวของอีสต์แองเกลียอีกครั้ง ชาวอีสต์แองเกลียได้ร้องขอการคุ้มครองจากพระเจ้าเอ็กเบิร์ต พระเจ้าเอ็กเบิร์ตตอบรับคำขอ พระเจ้าเบออร์นวูล์ฟสวรรคตในสงครามที่เกิดขึ้นหลังจากนั้น วิกลาฟได้รับเลือกเป็นผู้นำของเมอร์เซียในปี ค.ศ. 829 แต่พระเจ้าเอ็กเบิร์ตรีบเข้าโจมตีและขับไล่เขาออกไปจากดินแดน ในปีเดียวกันพระเจ้าเอ็กเบิร์ตได้พิชิตนอร์ธัมเบรีย ทำให้พระองค์ปกครองทั้งอังกฤษและประกาศตัวเป็นเบร็ตวัลดา ทรงเป็นบุคคลแรกในประวัติศาสตร์ที่ปกครองอังกฤษที่รวมเป็นหนึ่งเดียว
ในปี ค.ศ. 830 พระเจ้าเอ็กเบิร์ตเสียเมอร์เซียไปเมื่อพระเจ้าวิกลาฟกลับมาครองบัลลังก์เมอร์เซีย สาเหตุที่เมอร์เซียกลับมายืนหยัดได้มีหลายทฤษฎี แต่ทฤษฎีที่เข้าเค้าที่สุดคือจักรวรรดิการอแล็งเฌียงของชาวแฟรงก์เลิกหนุนหลังเวสเซ็กซ์เนื่องจะประสบปัญหาภายในครั้งใหญ่หลังจักรพรรดิชาร์เลอมาญสวรรคตและจักรพรรดิหลุยส์ผู้ศรัทธา พระราชโอรสของพระองค์ขึ้นสืบทอดบัลลังก์ต่อ
การรุกรานของชาวไวกิง

ผู้รุกรานชาวไวกิงจากเดนมาร์กและนอร์เวย์เริ่มโจมตีอังกฤษในปี ค.ศ. 793 พงศาวดารแองโกล-แซกซันบรรยายถึงช่วงเริ่มต้นของการรุกรานว่า
"ในปีนี้ได้เกิดลางร้ายขึ้นในนอร์ธัมเบรียทำให้ผู้คนหวาดกลัวเป็นอย่างมาก เกิดพายุหมุนขนาดมหึมาพร้อมฟ้าแล่บและมังกรไฟบินว่อนอยู่ในอากาศ หลังการอุบัติของสัญญาณดังกล่าวได้เกิดทุพภิกขภัยครั้งใหญ่ขึ้นทันที และไม่นานนักในปีเดียวกัน ในวันที่ 8 มิถุนายน พวกนอกรีตได้ทำลายล้างผลาญโบสถ์ของพระเจ้าในลินดิส์ฟาร์นอย่างน่าสังเวช ทั้งปล้นสะดมและสังหารผู้คน"
การโจมตีของชาวไวกิงดำเนินต่อไปและสร้างความหวาดกลัวมากขึ้นในช่วงปีท้ายๆ ของรัชสมัยของพระเจ้าเอ็กเบิร์ต ในปี ค.ศ. 836 ชาวเดนส์รุกรานชาร์เมาธ์ (ปัจจุบันคือย่านคาแรมตันในมณฑลซัมเมอร์เซต) พระเจ้าเอ็กเบิร์ตนำทัพต่อสู้ขับไล่ผู้รุกรานได้สำเร็จ นับเป็นชัยชนะเหนือผู้รุกรานชาวไวกิงครั้งสำคัญ ชาวเคลต์ในเดวอนและคอร์นวอลล์ทำสัญญาเป็นพันธมิตรกับชาวเดนส์ กองทัพพันธมิตรกับกองทัพของพระเจ้าเอ็กเบิร์ตเผชิญหน้ากันที่สมรภูมิฮิงสตันดาวน์ กองกำลังของพระเจ้าเอ็กเบิร์ตเอาชนะกองทัพศัตรูได้
การสวรรคต

ในปี ค.ศ. 839 พระเจ้าเอ็กเบิร์ตสวรรคตด้วยสาเหตุทางธรรมชาติ เอเธล์วูล์ฟ พระราชโอรสของพระองค์ได้ขึ้นสืบทอดตำแหน่งโดยไร้ผู้คัดค้านเนื่องจากพระองค์มีคริสตจักรให้การหนุนหลัง
ร่างของพระเจ้าเอ็กเบิร์ตถูกฝังที่วินเชสเตอร์ หลังการพิชิตอังกฤษของชาวนอร์มันได้มีการสร้างอาสนวิหารวินเชสเตอร์ กระดูกของพระเจ้าเอ็กเบิร์ตถูกขุดขึ้นมาและนำไปฝังบริเวณแท่นบูชานักบุญสวิธินในโบสถ์ ในช่วงสงครามกลางเมืองอังกฤษในคริสต์ศตวรรษที่ 17 ทหารของครอมเวลล์ใช้กระดูกของพระเจ้าเอ็กเบิร์ตพังหน้าต่างกระจกย้อมสีของอาสนวิหาร กระดูกเปื้อนติดป้ายหลุมฝังศพของกษัตริย์ราชวงศ์แองโกล-แซกซันคนอื่นๆ ป้ายหลุมศพของบิชอป และป้ายหลุมศพของพระเจ้าวิลเลียมรูฟัส กษัตริย์ราชวงศ์นอร์มัน นักโบราณคดีได้เข้าตรวจสอบซากที่ติดอยู่บนป้าย
แผนที่ดินแดนอังกฤษที่อยู่ภายใต้การปกครองของพระเจ้าเอ็กเบิร์ต
ป้ายหลุมฝังศพในอาสนวิหารวินเชสเตอร์ในวินเชสเตอร์ ประเทศอังกฤษ ที่มีกระดูกของพระเจ้าเอ็กเบิร์ตแห่งเวสเซ็กซ์ติดอยู่
เมฆโมเลกุล

กลุ่มเมฆในเนบิวลากระดูกงูเรือซึ่งถูกแสงดาวเป็นเวลาหลายล้านปีจนมีอุณหภูมิสูงมากและแตกตัวออกจากเนบิวลา ใกล้ ๆ กันจะเห็นดาวฤกษ์สว่างอยู่ ภาพของเมฆกลายเป็นสีแดงเพราะกระบวนการขจัดแสงน้ำเงินเพื่อลดความฟุ้งของฝุ่นในภาพ ภาพนี้ถ่ายโดยกล้องโทรทรรศน์อวกาศฮับเบิลในปี พ.ศ. 2542
เมฆโมเลกุล (อังกฤษ: Molecular Cloud) คือเมฆระหว่างดวงดาวชนิดหนึ่งที่มีความหนาแน่นมากและมีขนาดใหญ่พอจะทำให้เกิดการก่อตัวของโมเลกุลได้ โดยมากจะเป็นโมเลกุลของไฮโดรเจน (H2) บางครั้งก็เรียกว่า "อนุบาลดาวฤกษ์" (อังกฤษ: Stellar nursery) ในกรณีที่มีการก่อตัวของดาวฤกษ์อยู่ภายใน
การตรวจจับโมเลกุลไฮโดรเจนโดยการสังเกตการณ์อินฟราเรดหรือการสังเกตการณ์คลื่นวิทยุจะทำได้ยากมาก ดังนั้นการตรวจจับมักใช้การสำรวจความมีอยู่ของ H2 โดยอาศัย CO (คาร์บอนมอนอกไซด์) โดยถือว่าสัดส่วนระหว่างการสะท้อนแสงของ CO กับมวล H2 เป็นค่าคงที่ แม้ว่าหลักการของสมมุติฐานนี้จะยังเป็นที่สงสัยอยู่ในการสังเกตการณ์ดาราจักรแห่งอื่น ๆ
เอ็ดเวิร์ด คาเว็นดิช ดยุกที่ 10 แห่งเดวอนเชอร์

| ดยุกแห่งเดวอนเชียร์ |
| --- | --- |

Under-Secretary of State for Dominion Affairs
ดำรงตำแหน่ง พ.ศ. 2479 – พ.ศ. 2483
กษัตริย์: พระเจ้าเอดเวิร์ดที่ 8 พระเจ้าจอร์จที่ 6
ก่อนหน้า: โดกลาส แฮกกิง
ถัดไป: เจฟฟรีย์ เชคสเปียร์
 
ข้อมูลส่วนบุคคล
เกิด: 6 พฤษภาคม พ.ศ. 2438 St George in the East, สเตปนีย์, ลอนดอน
เสียชีวิต: 26 พฤศจิกายน พ.ศ. 2493 อีสต์โบรน์
เชื้อชาติ: บริติช
พรรคการเมือง: พรรคอนุรักษนิยม
คู่สมรส: เลดี้ แมรี แกสคอยน์-เซซิล
ศิษย์เก่า: Trinity College, Cambridge

เอ็ดเวิร์ด วิลเลียม สเปนเซอร์ คาเว็นดิช ดยุกที่ 10 แห่งเดวอนเชอร์ (อังกฤษ: Edward William Spencer Cavendish, 10th Duke of Devonshire) หรือรู้จักกันในบรรดาศักดิ์เดิม มาร์ควิสแห่งฮาร์ธิงตัน
ชีวิตในช่วงแรก

เขาเกิดที่ St George in the East, สเตปนีย์, ลอนดอน เป็นบุตรของวิคเตอร์ คาเวนดีช, ดยุกแห่งเดวอนเชียร์ที่ 9 กับภรรยาของเขา อีฟลิน เพตตี-ฟิตซ์มอริซ
ครอบครัว

น้องสาวของเขา เลดี้ โดโรธี ได้แต่งงานกับนายกรัฐมนตรีสหราชอาณาจักรฮาโรลด์ แมกมิลแลน
ในปี พ.ศ. 2460 เขาได้แต่งงานกับเลดี้ แมรี แกสคอยน์-เซซิล หลานสาวของนายกรัฐมนตรีสหราชอาณาจักรโรเบิร์ต แกสคอยน์-เซซิล มาร์ควิสแห่งซอลสบรีที่ 3 ทั้งคู่มีลูกด้วยกัน 5 คน ได้แก่
วิลเลียม คาเวนดีช มาร์ควิชแห่งฮาร์ธิงตัน (2460-2487) เสียชีวิตในสงครามโลกครั้งที่ 2 เขาแต่งงานกับแคทลีน เคนเนดี น้องสาวของจอห์น เอฟ. เคนเนดี
ลอร์ด แอนดรูว์ คาเวนดีช (2463-2547) ภายหลังเป็นมาร์ควิสแห่งฮาร์ธิงตัน (2487-2493) และดยุกแห่งเดวอนเชียร์ที่ 11 (2493-2547) เขาแต่งงานกับเดบอราห์ มิตฟอร์ด
เลดี้ แมรี คาเวนดีช (6 พฤศจิกายน พ.ศ. 2465 - 17 พฤศจิกายน พ.ศ. 2465)
เลดี้ เอลิซาเบธ จอร์เจียน่า อลิซ คาเวนดีช (เกิด 24 เมษายน พ.ศ. 2469) ไม่เคยแต่งงานเลย
เลดี้ แอนน์ อีฟลิน เบียทริซ คาเวนดีช (6 พฤศจิกายน พ.ศ. 2470 - 9 สิงหาคม พ.ศ. 2553) แต่งงานกับไมเคิล แลมเบิร์ต ทรี
เอ็กโซดัส (อัลบั้มเอ็กโซ)

เอ็กโซดัส (อังกฤษ: Exodus) เป็นสตูดิโออัลบั้มชุดที่สองของวงดนตรีชายสัญชาติเกาหลีใต้และจีน เอ็กโซ ออกจำหน่ายในวันที่ 30 มีนาคม ค.ศ. 2015 ผ่านสังกัดเอสเอ็มเอนเตอร์เทนเมนต์ ภายใต้การจัดจำหน่ายของเคทีมิวสิก อัลบั้มนี้เป็นอัลบั้มแรกของวงที่บันทึกเสียงด้วยสมาชิกทั้งหมดสิบคน หลังจากคริสและลู่หานได้ฟ้องร้องยกเลิกสัญญากับเอสเอ็มเอนเตอร์เทนเมนต์ในปี ค.ศ. 2014  อัลบั้มถูกออกจำหน่ายใหม่ในชื่อ เลิฟมีไรต์ (อังกฤษ: Love Me Right) ออกจำหน่ายในวันที่ 3 มิถุนายน ค.ศ. 2015 ซึ่งเทาไม่มีส่วนร่วมในการบันทึกเสียงและส่งเสริมอัลบั้มเนื่องจากเกิดการยื่นฟ้องสังกัดเช่นเดียวกับอดีตสมาชิกก่อนหน้า อัลบั้มมีซิงเกิลทั้งหมดสองเพลง ได้แก่ เพลง "คอลมีเบบี" และเพลง "เลิฟมีไรต์"
เอ็กโซดัส ถูกส่งเสริมในหลายรายการเพลงและงานประกาศรางวัลในเกาหลีใต้ ทัวร์คอนเสิร์ต เอ็กโซแพลนเน็ต #2 – ดิเอ็กโซ'ลูชัน ถูกจัดเพื่อส่งเสริมอัลบั้มในโซล เอเชียตะวันออกและตะวันออกเฉียงใต้ และอเมริกาเหนือ อัลบั้มภาษาเกาหลีและภาษาจีนเปิดตัวอันดับ 1 และอันดับ 2 บนแกออนอัลบั้มชาร์ต เช่นเดียวกับอัลบั้มออกจำหน่ายใหม่ และทำยอดขายรวมกันมากกว่า 1 ล้านชุด กลายเป็นอัลบั้มขายดีที่สุดในเกาหลีใต้ประจำปี ค.ศ. 2015 เอ็กโซดัส ชนะรางวัลอัลบั้มแห่งปีในงานเอ็มเน็ตเอเชียนมิวสิกอะวอดส์ 2015 ทำให้วงได้รับรางวัลนี้เป็นครั้งที่สามติดต่อกัน หลังจากอัลบั้ม เอกซ์โอเอกซ์โอ (2013) และเอกซ์เทนเดดเพลย์ โอเวอร์โดส (2014)
การออกจำหน่ายและงานศิลป์

ในวันที่ 18 มีนาคม ค.ศ. 2015 วิดีโอตัวอย่างแสดงโดยไค สำหรับอัลบั้มใหม่ของวงถูกเผยแพร่ออกมาและปรากฏชื่ออัลบั้มในวิดีโอว่า เอ็กโซดัส หลังจากนั้นวันออกจำหน่ายอัลบั้มถูกยืนยันออกมาว่าเป็นวันที่ 30 มีนาคม ในวันเดียวกันมีบัญชีทวิตเตอร์ถูกสร้างขึ้นมาสำหรับปล่อยปริศนาที่เรียกว่า "แพทโค้ด" (pathcode) เพื่อให้แฟนคลับไขรหัสเข้าชมภาพตัวอย่างภายในเว็บไซต์ส่งเสริมอัลบั้มนี้โดยเฉพาะ ซึ่งปริศนาจะปล่อยออกมาหลังจากวิดีโอตัวอย่างของแต่ละสมาชิกถูกเผยแพร่ ในวันที่ 26 มีนาคม รายชื่อเพลงในอัลบั้มถูกเผยแพร่ออกมา งานแถลงข่าวเกี่ยวกับอัลบั้มถูกจัดขึ้นในวันที่ 30 มีนาคม ที่โรงภาพยนตร์ของเอสเอ็มทาวน์แอตโคเอ็กซ์อาร์ตเทียม เขตคังนัม ในวันที่ 28 พฤษภาคม อัลบั้มถูกยืนยันถึงการออกจำหน่ายใหม่ภายใต้ชื่อ เลิฟมีไรต์ พร้อมวันออกจำหน่ายเป็นวันที่ 3 มิถุนายน และเผยแพร่ภาพตัวอย่างออกมา อัลบั้มออกจำหน่ายใหม่ประกอบด้วยสี่เพลงใหม่ซึ่งรายชื่อเพลงถูกเปิดเผยในวันที่ 2 กรกฎาคม
ภาพปกอัลบั้ม เอ็กโซดัส แบบซีดีถูกเปิดเผยในวันที่ 25 มีนาคม ค.ศ. 2015 ปกอัลบั้มทั้งในอัลบั้มภาษาเกาหลีและภาษาจีนมีทั้งหมด 20 แบบ ประกอบด้วยภาพสมาชิกแต่ละคนอยู่บนปก ตัวอัลบั้มภาษาเกาหลีเป็นสีทองและอัลบั้มภาษาจีนเป็นสีเงิน เมื่อนำสันปกอัลบั้มมาเรียงต่อกันจะได้สัญลักษณ์ใหม่ของวงประจำอัลบั้ม ภาพและวิดีโอตัวอย่างรวมทั้งภาพในอัลบั้มของแต่ละสมาชิกถ่ายในรัฐโคโลราโดและรัฐแอริโซนา สหรัฐอเมริกา, ลียงและมาร์แซย์ ฝรั่งเศส, ลอนดอนและเอดินบะระ สหราชอาณาจักร, บาร์เซโลนา สเปน, อัลมาเตอ คาซัคสถาน, เบอร์ลิน เยอรมนี และมณฑลยูนนาน จีน ซึ่งอักษรตัวแรกของชื่อสถานที่ทั้งหมดสามารถนำมาเรียงเป็นชื่อซิงเกิลนำอัลบั้ม "คอลมีเบบี" ได้ ภาพปกอัลบั้ม เลิฟมีไรต์ แบบซีดีเป็นรูปสมาชิกวงในเครื่องแบบอเมริกันฟุตบอล ตัวอัลบั้มภาษาเกาหลีเป็นสีเหลืองและอัลบั้มภาษาจีนเป็นสีดำ
การส่งเสริมอัลบั้ม

เอ็กโซส่งเสริมอัลบั้ม เอ็กโซดัส ด้วยสมาชิกทั้งเก้า
คหมดน หลังจากคริสและลู่หานทำการยื่นฟ้องเอสเอ็มเอนเตอร์เทนเมนต์ ทัวร์คอนเสิร์ตถูกประกาศโดยเอสเอ็มเอนเตอร์เทนเมนต์ในวันที่ 15 มกราคม ค.ศ. 2015 ภายใต้ชื่อ เอ็กโซแพลนเน็ต #2 – ดิเอ็กโซ'ลูชัน เริ่มจัดแสดงเป็นครั้งแรกในวันที่ 7 มีนาคม ที่โอลิมปิกยิมนาสติกอะรีนา โซล เกาหลีใต้ และอีกหลายเมือง เช่น โตเกียว ปักกิ่ง กรุงเทพมหานคร สิงคโปร์ และไทเป ภายในเดือนพฤษภาคมถึงเดือนธันวาคม เอ็กโซส่งเสริมอัลบั้มบนเวทีคัมแบ็กเป็นครั้งแรกด้วยเพลง "มายแอนเซอร์" และเพลง "คอลมีเบบี" ในรายการเอ็ม เคานต์ดาวน์ ออกอากาศวันที่ 2 เมษายน ค.ศ. 2015 และแสดงเพลงเดียวกันในรายการมิวสิกแบงก์ วงยังทำการแสดงสดเพลง "เอ็กโซดัส" ในรายการโชว์! มิวสิกคอร์ และอินกีกาโย วงสิ้นสุดการส่งเสริมอัลบั้มด้วยการแสดงในรายการเดอะโชว์ ออกอากาศวันที่ 28 เมษายน สมาชิกเอ็กโซเหลือเพียงแค่เก้าคนที่ส่งเสริมอัลบั้มหลังจากเทาต้องพักรักษาตัวจากอาการบาดเจ็บข้อเท้า ก่อนหน้านั้นเขาได้ร่วมการแสดงแรกในรายการเอ็ม เคานต์ดาวน์ รายการวิทยุ และรายการฉลองครบรอบสามปีการเปิดตัวเอ็กโซ เอ็กโซแคสต์ #ออนแอร์ ต่อมาเทาได้ยื่นฟ้องยกเลิกสัญญากับเอสเอ็มเอนเตอร์เทนเมนต์ ทำให้เขาไม่มีส่วนร่วมในการส่งเสริมอัลบั้มออกจำหน่ายใหม่ ในเดือนพฤษภาคม วงเข้าร่วมทำการแสดงสดในรายการการกุศลของเอ็มบีซี  2015 นิวไลฟ์ฟอร์ชิลเดรน, งานเทศกาลดนตรีของลอตเต้ แฟมิลีเฟสติวัล 2015 และงานไอเลิฟโคเรีย 2015 ดรีมคอนเสิร์ต
เอ็กโซทำการแสดงสดเพลง "เลิฟมีไรต์" จากอัลบั้มออกจำหน่ายใหม่เป็นครั้งแรกในรายการเอ็ม เคานต์ดาวน์ ออกอากาศวันที่ 4 มิถุนายน ค.ศ. 2015 ในวันที่ 9 มิถุนายน วงได้ให้สัมภาษณ์กับยู ฮี-ย็อลและทำการแสดงสดผ่านรายการยู ฮี-ย็อลส์สเก็ตช์บุ๊ก
เอ็นจี

| --- | --- |

ประเภท: บริษัทมหาชนจำกัด
การซื้อขาย: ยูโรเน็กซต์: ENGI CAC 40
ISIN: FR0010208488 
อุตสาหกรรม: พลังงานไฟฟ้า
ก่อนหน้า: กาซเดอฟร็องส์ ซุแอซ
ก่อตั้ง: 22 กรกฎาคม 2008; 16 ปีก่อน (2008-07-22)
ผู้ก่อตั้ง: Gaz de France 
สำนักงานใหญ่: ลาเดฟ็องส์, กูร์เบอวัว, ฝรั่งเศส
บุคลากรหลัก: Isabelle Kocher (ประธานบริหาร)  Jean-Pierre Clamadieu (ประธานคณะกรรมการ)
ผลิตภัณฑ์: ผลิต จำหน่าย และขนส่งแก๊สธรรมชาติ ผลิตกระแสไฟฟ้า ปิโตรเลียม กระจายไฟฟ้า ไฟฟ้าพลังน้ำ พลังงานนิวเคลียร์ พลังงานลม พลังงานเพื่อครัวเรือน
รายได้:  60.6 พันล้านยูโร (2018)
รายได้จากการดำเนินงาน:  5.1 พันล้านยูโร (2018)
รายได้สุทธิ:  1.0 พันล้านยูโร (2018)
สินทรัพย์:  153.7 พันล้านยูโร (2018)
ส่วนของผู้ถือหุ้น:  40.7 พันล้านยูโร (2018)
เจ้าของ: State of France (23.68%) Employees of the company (3.97%) Blackrock 5.02% Caisse des dépôts et consignations (1.83%) CNP Assurances (0.99%) Publicly floats (63.57%) Treasury stock (0.98%)
พนักงาน: 160,000 คน (2018)
เว็บไซต์: engie.com/en
เอ็นจี (อังกฤษ: ENGIE) เป็นบริษัทข้ามชาติสัญชาติฝรั่งเศสในธุรกิจพลังงาน เป็นผู้ผลิต แปลง และกระจายไฟฟ้า และยังมีการลงทุนในพลังงานจากแก๊สธรรมชาติ นิวเคลียร์ พลังงานหมุนเวียน และปิโตรเลียมอีกด้วย สำนักงานใหญ่ตั้งอยู่ที่ลาเดฟ็องส์ เมืองกูร์เบอวัวร์ ชานกรุงปารีส ประเทศฝรั่งเศส
บริษัทก่อตั้งขึ้นเมื่อปี ค.ศ. 2008 ในชื่อ เฌเดแอ็ฟ ซุแอซ (GDF Suez) จากการควบรวมกิจการของบริษัทกาซเดอฟร็องส์และบริษัทซุแอซที่มีประวัติย้อนกลับไปถึงปี ค.ศ. 1858 ตั้งขึ้นเพื่อก่อสร้างคลองสุเอซ และเปลี่ยนชื่อเป็น เอ็นจี (ENGIE) เมื่อปี ค.ศ. 2015 เพื่อเพิ่มภาพลักษณ์ความเป็นนานาชาติของบริษัทหลังมีการลงทุนในอังกฤษ และเปลี่ยนชื่อบริษัทในเครือที่อังกฤษเป็น เอ็นจีเอเนอร์จีอินเตอร์เนชันแนล
ปัจจุบัน (ค.ศ. 2018) มีพนักงาน 158,505 คนทั่วโลก มีรายได้กว่า 60.6 พันล้านยูโร จดทะเบียนในตลาดหลักทรัพย์ยูโรเน็กซต์ปารีสและบรัสเซลส์
เอ็ดเวิร์ด เบลลามี

| เอ็ดเวิร์ด เบลลามี |
| --- | --- |
เอ็ดเวิร์ด เบลลามี ประมาณ ค.ศ. 1889
เกิด: 26 มีนาคม ค.ศ. 1850(1850-03-26) ชิกาพี รัฐแมสซาชูเซตส์ สหรัฐอเมริกา
เสียชีวิต: พฤษภาคม 22, 1898(1898-05-22) (48 ปี) ชิกาพี รัฐแมสซาชูเซตส์ สหรัฐอเมริกา
อาชีพ: นักเขียน
สัญชาติ: อเมริกัน
ผลงานที่สำคัญ: มองกลับ

ลายมือชื่อ: 
เอ็ดเวิร์ด เบลลามี (อังกฤษ: Edward Bellamy; 26 มีนาคม ค.ศ. 1850 – 22 พฤษภาคม ค.ศ. 1898) เป็นนักเขียนชาวอเมริกัน เกิดที่เมืองชิกาพีในรัฐแมสซาชูเซตส์ เป็นบุตรของรูฟัส คิง เบลลามีและมาเรีย ลุยซา พัตนัม เบลลามี เบลลามีเรียนที่โรงเรียนในเมืองชิกาพีก่อนจะเรียนต่อที่วิทยาลัยยูเนียนในเมืองสคีเนคทาดี รัฐนิวยอร์ก แต่เรียนได้ไม่นานก็ตัดสินใจเดินทางไปยุโรปและใช้เวลาส่วนใหญ่อยู่ในประเทศเยอรมนี เมื่อกลับมาสหรัฐ เขาเรียนกฎหมายแต่ต่อมาสนใจด้านหนังสือพิมพ์
จึงทำงานที่นิวยอร์กโพสต์ ก่อนจะกลับไปที่รัฐแมสซาชูเซตส์เพื่อทำงานที่สปริงฟิลด์ยูเนียน
เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898  บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971
เบลลามีมีผลงานที่สำคัญคือนวนิยายแนววิทยาศาสตร์เรื่อง มองกลับ (Looking Backward) ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยม) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ Uncle Tom's Cabin ของแฮเรียต บีเชอร์ สโตว์และ Ben-Hur: A Tale of the Christ ของลิว วอลเลซ และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอ็ดเวิร์ด เบลลามี
เอ็ดวิน อาร์โนลด์

| เอ็ดวิน อาร์โนลด์ |
| --- | --- |

เกิด: 10 มิถุนายน ค.ศ. 1832(1832-06-10) เกรฟเซนด์ เกรฟแชม เคนต์ อังกฤษ
เสียชีวิต: มีนาคม 24, 1904(1904-03-24) (71 ปี) ลอนดอน อังกฤษ
อาชีพ: กวี, นักหนังสือพิมพ์
สัญชาติ: อังกฤษ
ผลงานที่สำคัญ: The Light of Asia  (พ.ศ. 2422)

ลายมือชื่อ: 
เซอร์ เอ็ดวิน อาร์โนลด์ (อังกฤษ: Sir Edwin Arnold; 10 มิถุนายน พ.ศ. 2375 – 24 มีนาคม พ.ศ. 2447) เป็นกวีและนักหนังสือพิมพ์ชาวอังกฤษ เป็นที่รู้จักจากผลงานหนังสือ ประทีปแห่งเอเชีย (The Light of Asia)
ประวัติ

เอ็ดวิน อาร์โนลด์ เกิดที่เมืองเกรฟเซนด์ เป็นบุตรชายคนที่สองของผู้พิพากษาโคเบิร์ต คอลเลส เขาเข้าศึกษาที่โรงเรียนหลวงโรเชสเตอร์, ราชวิทยาลัยแห่งลอนดอน และวิทยาลัยออกซฟอร์ด หลังจากไปทำงานที่อินเดีย เอ็ดวิน อาร์โนลด์ได้เป็นคอลัมนิสต์และได้เขียนบทความถึงความเสื่อมโทรมของพุทธสถานในอินเดีย ทำให้ชาวพุทธเริ่มตื่นตัวในการเข้าไปบูรณะพุทธสถานโบราณในอินเดีย และโดยเฉพาะอย่างยิ่งท่านได้เขียนหนังสือ "ประทีปแห่งเอเชีย" (The Light of Asia) ใน พ.ศ. 2434 ซึ่งทำให้เขาเป็นที่รู้จักไปทั่วโลก
ดูเพิ่ม

ประทีปแห่งเอเชีย